A South Park-i embereket élesen megosztja a háború kérdése, de a két tábor egy helyen és egy időben tüntet, ennek eredménye először heves szócsata, majd tömegverekedés lesz, melyben gyilkolni kezdik egymást. Cartman áramütéssel igyekszik megvalósítani képtelennek tűnő ötletét és ezúttal sikerrel is jár. Kómába esik és gondolatban visszatér 1776-ba, Philadelphiába, ahol egy futár megölésével megszerzi a függetlenségi nyilatkozatot, melyet elvisz a kongresszushoz. Itt szembesül azzal, hogy az alapító atyák sem voltak egységes véleményen a britek elleni háborúval kapcsolatban, csakúgy mint a South Park-i lakosok a jelen korban.